als_Latn dik_Latn sag_Latn
Magani nuk mund të justifikohet me dominimin territorial, për Tiranën disfata ka vetëm një shije.
Kukësi i gëzohet një fitoreje me peshë përballë Tiranës, një sukses i arritur me cinizëm por për trajnerin Artim Shaqiri gjithshka ka shkuar sic ishte programuar pasi në ndeshje të tilla rezultati merr përparësi ndaj lojës.
" Ishte një fitore e rëndësishme për ne për objektivin. Cdo ndeshje është finale. E lexuam shumë mirë ndeshjen, kishim biseduar me lojtarët se si do të luanim. Ishte një moment kur mbrojtja kundërshtare nuk e priste, sulmuesit tanë të vëmendshëm e shfrytëzuan situatën. Loja e bukur? Varet nëse të lejon kundërshtari, në këto ndeshje rezultati është më i rëndësishëm se loja e bukur".
Për të njëjtën arsye Magani nuk mund të justifikohet me dominimin territorial, për Tiranën disfata ka vetëm një shije.
" Humbja është gjithmonë e hidhur, ajo që më bën të mërzitem është se është hera e tretë eapo e katërt që pësojmë në minutat e para dhe pastaj gjatë gjithë kohës do shumë punë që të rikuperosh. Në përgjithësi kemi zhvilluar një ndeshje të kënaqshme por kur nuk merr rezultat natyrisht që nuk mund të kënaqësh edhe me lojën".
Më pas Magani konfirmoi pakënaqësitë që ka me disa lojtarë që duken me valixhet gati , edhe pse trajneri i Tiranës nuk përmendi emra referimi për sulmin është i qartë.
"Lojtarë të vecantë nuk e përligjin besimin, sepse edhe rastet sopt i patëm. Gjithë kohën kemi qenë në mesfushën kundërshtare, kemi krijuar, kemi vertikalizuar por mungoi goli dhe kjo është e papranueshme".
Magani i kursen vendimet përfundimtare për sa i përket ndryshimeve në skuadër në funksion të ndeshjes së fundit të 2014 me Teutën ku pritet të rikthehen edhe tifozët bardheblu. Ndërkohë transferta me Kukësin e ka një leksion. "Që të dalësh kampion duhet të fitosh edhe jashtë".
als_Latn als_Latn als_Latn als_Latn als_Latn als_Latn als_Latn als_Latn